6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 204 της 8/14 Απρ. 1972 (ΦΕΚ Α΄ 49) Περί μεταφοράς των Υπηρεσιών Συντονισμού Αναπτύξεως Περιφερείας (Υ.Σ.Α.Π.) αρμοδιοτήτων και θέσεων, μετά του υπηρετούντος εις αυτάς προσωπικού, εκ του Υπουργείου Εθνικής Οικονομίας εις το Υπουργείον Εσωτερικών. ΄Εχοντες υπ’ όψιν: 1)Το άρθρ. 42 του Ν.Δ. 957/71 «περί Υπουργικού Συμβουλίου και Υπουργείων». 2)Την υπ’ αριθ. 130/11.2.1972 γνωμοδότησιν του Α.Σ.Δ.Υ. και 3)Την υπ’ αριθ. 128/1.3.1972 γνωμοδότησιν του Σ.τ.Ε., προτάσει του Ημετέρου Πρωθυπουργού και των Υπουργών Εσωτερικών και Εθνικής Οικονομίας, απεφασίσαμεν και διατάσσομεν: Άρθρ.1.-Αι δια της υπ’ αριθ. Δ.Τ. 50691/7863/ 25.9.70 αποφάσεως του τέως Υπουργού Συντονισμού, δημοσιευθείσης εις το υπ’ αριθ. 715 της 12.10.70 ΦΕΚ-τεύχ. Β΄ συσταθείσαι Υπηρεσίαι Συντονισμού Αναπτύξεως Περιφερείας (Υ.Σ.Α.Π.), υπό την προβλεπομένην υπηρεσιακήν οργάνωσιν και εις προσωπικόν σύνθεσιν αυτών, αι αρμοδιότητες και το κατά την δημοσίευσιν του παρόντος υπηρετούν παρ’ αυταίς προσωπικόν, μεταφέρονται, δυνάμει του παρόντος, εκ του Υπουργείου Εθνικής Οικονομίας (Τομεύς τέως Υπουργείου Συντονισμού) εις το Υπουργείον Εσωτερικών, αποτελούσαι του λοιπού Υπηρεσίας αυτού, τεταγμέναι εις τας αντιστοίχους Περιφερειακάς Διοικήσεις. ΄Αρθρ.2.-Το κατά το προηγούμενον άρθρον μεταφερόμενον προσωπικόν των Υ.Σ.Α.Π., αποτελεί εφεξής προσωπικόν του Υπουργείου Εσωτερικών και υφ’ ην τούτο τελεί προς το Δημόσιον σχέσιν. Αι εν γένει αρμοδιότητες του Υπουργού Εθνικής Οικονομίας επί του μεταφερομένου προσωπικού ασκούνται εφεξής υπό του Υπουργού Εσωτερικών. 